《何典》是一部用吴语写个借鬼说事个清代讽刺小说。搿本小说是勒清嘉庆年间写个，翻刻勒光绪四年(1879年)，而真正流传开来是勒1926年。1981年，工商出版社印行“内部发行”版，2005年，学林出版社再出新注彩绘本。《何典》编著者“过路人”原名张南庄，清代上海人；评者“缠夹二先生”原名陈得仁，清代长洲（今江苏吴县）人。一九二六年六月，刘复（半农）拿搿本书标点重印，鲁迅也帮俚作题记（后收入《集外集拾遗》）。